સાથે જ તેમણે કહ્યું કે ધ વાયર વેબસાઇટ વિરુદ્ધ માનહાનિનો દાવો કરવો પણ મીડિયા અને દેશ માટે ઠીક નથી. સરકારે આ મામલે તપાસ કરાવવી જોઇએ. સાથે જ યશવંત સિંહાએ કહ્યું કે ભાજપ તેનો નૈતિક આધાર ખોઇ ચૂકી છે. ઉલ્લેખનીય છે કે દ વાયર નામની વેબસાઇટે ભાજપના રાષ્ટ્રીય અધ્યક્ષ અમિત શાહના પુત્ર જય શાહની કંપનીના ટર્નઓવર મામલે એક લેખ લખી કેટલાક આક્ષેપ કર્યા છે. જે મુજબ જય શાહની કંપનીએ નાણાંકીય વર્ષ 2015-16 દરમિયાન 16,000 ગણો એટલે કે 80 કરોડ રૂપિયાનો પ્રોફિટ કર્યો છે. આ મામલે આજે જય શાહના વકીલ કોર્ટમાં હાજર ન રહેતા આ મામલે સુનવણી 16 ઓક્ટોબર ટળી છે. ઉલ્લેખનીય છે કે જય શાહે આ મામલે 100 કરોડનો બદનક્ષીનો દાવો કર્યો છે